Tänases saates...
Inimesed jõllitasid mind,
mistõttu lihtsalt tormasin nende juurde ja hakkasin kaklema.
Kogesin sellest rahuldustunnet,
sest sain selle kaudu elada välja kogu valu, mis minus oli.
LOOTUS
VÕIT
ELU
PÖÖRDEPUNKT
Tere tulemast vaatama "Pöördepunkti"!
Nii tore, et oled koos meiega.
Meie tänane päevamõte on #eluandja
Jaga seda säutsu ka oma Twitteris.
Alustuseks aga lugu Grammy auhinna võitja
ja rahvusvaheliselt tuntud saksofonist Kirk Whalum
on mänginud koos muusikamaailma tuntuimate nimedega.
Paljud teist aga tunnevad teda hoopis "Evangeelium jazzi kaudu" seeriast.
Ta jagas hiljaaegu Ericaga oma elust, karjäärist
ja kõige uuemast projektist.
Kirk Whalum on ühildanud jazzi ja R&B (rütmi ja bluusi)
gospelmuusika ja traditsiooniliste kirikuhümnidega,
olles teinud seda üle 25 aasta.
Ta on andnud välja 26 albumit
ja olnud seeläbi 12. korral Grammy auhinna nominent.
2011. aastal ta selle väärika auhinna ka võitis.
Tema uusimal albumil "Evangeelium jazzist lähtuvalt" 4. osa
mängib ta kõige armastatumaid kirikuhümne
nagu "Just nii kui olen..." ja "Ave Maria".
Kirk Whalum, südamest suur tänu tulemast "Pöördepunkti" saatesse!
Tänan! See on mulle au.
Oleme jõudnud 4. osani albumist "Evangeelium jazzist lähtuvalt".
Mis inspireeris teid just sellist plaati välja andma?
Hea küsimus.
Kõik sai alguse suurest pettumusest,
kui Columbia Records minuga 1996. a. lepingu lõpetas.
Lepngu lõppemisest anti vaid kuidagi mööda minnes teada.
Kristlaste tavaline mõtteviis on:
"No pole hullu! Küllap Jumalal oli oma plaan sellega!"
Kuid minuga oli teisiti - see oli täiesti hävitav mu jaoks.
Mu naine teadis, kui väga see mulle haiget tegi,
kuid sai mul enne sabast kinni,
kui oleksin end korralikult haletsema hakanud.
Ta ütles: "Hea küll",
mis oli selliselt öeldud, et pidin teda kuulama.
Ta ütles: "Mida sellist saad sa täna teha,
mida sa enne ei saanud, kui olid Columbia Recordsis?"
See tabas mind kui lagipähe ja ma hakkasin mõtlema: "Üks hetk..."
Mõistsin, et pean olema positiivne kõige minuga toimunu osas.
Ja mul tekkis koheselt mõte luua üks salvestuste seeria.
Sest meie osas, kes me oleme ilmaliku peavoolu artistid,
sageli isegi ei teata, et me armastame Jumalat
või et keegi meist on otsimas Jumalat.
Seda ei väljendata eriti tihti,
mistõttu ka selliste kuulsuste puhul
nagu George Duke, Patrice Rushen või Jonathan Butler
küsivad inimesed tihti üllatunult: "Kas nad on ka kristlased?"
Nii et, see albumite seeria sai alguse ühest hävitavast sündmusest mu elus,
kuid täna on meil juba 4. album väljas
ja me oleme võitnud ka Grammy selle seeria eest.
Hakkasime kirjutama seda albumit mõeldes George Duke'i peale.
Küsisin, kas ta on nõus kampa lööma ja ta oli nõus,
kuigi maadles teatud tervisehädadega.
Ta ütles, et lööb kampa, kuid siis kutsus Jumal ta igavikku.
Nii et, me 4. album on esimene, mis on tehtud ilma George'ta.
Te räägite oma DVD'l George Duke'i, Wayman Tisdalen'i
ja Nelson Mandela mõjust oma elule
ja sellest, kuidas leidsite neist inspiratsiooni
teatud laulude jaoks oma uuel albumil.
Mil moel need mehed teid mõjutasid?
Ütleksin siinkohal, et kui me loome kunsti
ja antud juhul siis kunsti läbi muusika,
ei saa me end lõigata läbi asjadest, mis sünnivad maailmas.
Inimesed ütlevad, et kristlik muusika peab ülistama ja austama Jumalat
ja neil on absoluutselt õigus!
Kuid samas, kas peame tegema seda vaakumis?
Kas Jeesus elas vaakumis?
Ei! Jeesus tundis vägagi huvi tema ümber toimuva vastu
ja selle vastu, kuidas see inimesi mõjutas.
Selle vastu, kuidas see mõjutas üksikiskute elusid.
Inimesed räägivad teist sageli kui saadikust,
sest olete töötanud koos Luther Wandrossi
ja Whitney Houstoniga.
Osade jaoks tekitab see küsimusi, miks peaks töötama ilmalikus sfääris?
Samas, mis on see, mida olete saanud viia ilmalikku sfääri
mida ehk mõni ilmalik inimene poleks saanud pakkuda?
Esiteks toon ma endaga kaasa haavatavuse.
See võib tunduda üleoleva mõttena,
et ma lähen nüüd ilmalikku sfääri, kaasas vastused ja lahendused.
Kuid ma tean, et Jeesus on vastus ja Ta elab minu sees.
"Selle saladuse kirkuse rikkus kõigi rahvaste seas;
see on - Kristus teie sees, kirkuse lootus."
Nii et, mu palve on, et Jumal kasutaks mind kuidagigi
peavoolu muusikas.
Ei taha siinkohal isegi mainida sõna "ilmalikus" muusikamaailmas.
Samal ajal aga tunnen,
et kui olen inimeste keskel, kes ei ela koos Jumalaga,
siis ma õpin neist pidevalt seda, mille nimel Jeesus üldse tuli.
Sest neil inimestel on nii palju valu ja vaeva.
Seega, tahan olla olemas nende jaoks,
et neid kuulata.
Tahan olla olemas ja jagada nendega Kristuse armastust
olukordades, kus Jumal pole alati teretulnud.
Kuid minus peituv rahu, lootus, vastused ning valmidus kuulata
on alati teretulnud.
Meid on kutsutud olema soolaks ja valguseks,
kuid seda mitte ju soolatopsis, onju?
Ma ei teadnud, et te laulate!
Kuulsin teid laulmas ja mõtlesin: "Kas on ka midagi, mida te ei tee?"
Ma ei tee paljusid asju.
Kuid ma olen tänulik,
et mu peres on palju lauljaid, muusikuid ja jutlustajaid,
nii et laulmine on osa sellest.
Sõdisin küll sellele pikka aega vastu,
sest lihtsam on pugeda saksofoni taha peitu.
Kuid mulle meeldib ka üha enam ja enam laulda
ning ma võtan seda väga tõsiselt.
Õpin muide ühe Take 6 laulja, Dave Thomase käe all,
kes on andnud mulle vokaaltunde ja õpetanud mind oma häält kasutama
Kristlastest muusikud kipuvad vahel vältima ametlikku väljaõpet.
Eriti gospelmuusikud.
"Oo ei, mul pole vaja teada, kuidas lugeda või..."
"Võidmine lihtsalt tuleb mu üle."
Ja ma mõtlen, milline vale arusaam see küll on!
Sinu tõeline Jeesuse teenimine leiab aset harjutamise ajal.
See on see, kus su teenimistöö on.
Ja kui siis Jumal peaks sind kusagil ka lavale laskma,
on see tõeline eesõigus ja rõõm.
Kuid sinu Jumala teenimine ja töö Tema heaks,
et tõestada end Talle Tema väärilisena,
leiab kõik aset harjutamistes.
Ma olen muidugi nii tänulik,
et Jumal on lubanud mul olla ka rahva ees.
Jah, mulle meeldib mängida ka kogudustes ja kristlastele
ning mulle meeldib olla osaduses nendega, kes armastavad Jeesust.
Miski pole sellega võrreldav.
Nii tore oli kuulata Kirk'i, kes on täis tohutut armu ja tarkust.
Kuid nüüd on aeg teid kuulata!
Holly on täna siin ühe FB'i kaudu tulnud küsimusega.
Holly, mida sa siis meiega jagad?
Küsimus: "Mida head ma peaks tegema,
et elada igavesti?"
Mulle meeldib see küsimus,
sest see on üks neid teemasid, mis tuletab meile meelde,
et me ei pea maksma selle eest.
Selle eest on juba makstud
ja meie asi on see igavese elu and vaid vastu võtta.
See on nii tõsi.
Jeesus vastas Piiblis sellele samale küsimusele,
kui üks rikas mees seda Tema käest küsis.
Jeesus ütles:
"Ja igaüks, kes on jätnud maha majad või vennad või õed
või isa või ema või lapsed või põllud minu nime pärast,
saab nad tagasi sajakordselt ja pärib igavese elu."
Ehk, Jeesus ütleb siin, et igavese elu saamiseks
tuleb Jeesus oma Päästjana vastu võtta,
olles valmis loobuma kõigest, et järgneda Talle.
Aitäh, Holly!
Järgmisena aga ülemaailmselt tuntud ülistusjuht Darlene Zschech
jagamas traagilisest sündmusest, mis tõi ta põlvedele.
Seda oli lihtsalt liiga palju.
Ma ei suutnud isegi mitte rääkida,
vaid ma lausa karjusin.
Mu arst ja mees kallistasid mind ning mu abikaasa hakkas nutma.
See oli täiesti hävitav.
PÖÖRDEPUNKT
Ülistuspaus 30 sekundit
Piibel ütleb, et iga hea and ja iga täiuslik kink
tuleb ülalt, valguste Isalt,
kelle juures ei ole muutust ega varjutuste varju.
Võta aega, et õppida tundma oma Taevast Isa,
sest Ta igatseb jagada sinuga oma armastavat südant.
"Mina rõõmutsen väga Issandas...
...mu hing ilutseb mu Jumalas." Jesaja 61:10
Tere tulemast tagasi!
Miljonid inimesed on leidnud lootust
läbi ülistusjuhi Darlene Zschech'i muusika.
Tema laulud kõlavad iganädalaselt kogudustes üle maailma.
Kuid Darlene koges tohutut kaotust, mis ühtpidi hävitas ta,
kuid millest ülistus siiski ta läbi kandis.
Paljud inimesed arvavad, et kui oled ülistusjuht,
siis on kõik täiuslik.
Nad arvavad, et sa elad täiuslikku elu
ja kõik on nii ilus.
Kuid ülistust pannakse alati proovile.
Meil oli veebruariks, 2000. a. kaks tütart
ja me soovisime ka lapsendada üht last,
kuid sellest ei tulnud midagi ja see murdis me südamed.
Kuid siis ma sain teada, et olen ise lapseootel
ja nii nagu igal lapseootel naisel,
nii tekkisid ka mul erinevad kinnisideed.
Hakkad juba planeerima lapse pulmi, enne, kui laps on veel sündinudki.
Mõtlesin kõikvõimalike asjade peale, mida kõike koos tegema hakkame.
Me tõesti igatsesime seda last väga.
Rasedusest oli 3 kuud möödas,
kui teatasime sellest ka koguduses emadepäeval.
Ja siis kolme päeva pärast muutus kõik.
Olime teel Ameerikasse ülistustuurile
ja ma otsustasin enne reisi veel arsti juures kontrollis ära käia.
Mu enesetunne oli üsna hea,
kuid lapse südamelööke polnud kuulda.
Arst ütles, et laps oli eeldavasti paar päeva varem surnud.
Seda oli lihtsalt liiga palju.
Ma ei suutnud isegi mitte rääkida,
vaid ma lausa karjusin.
Mu arst ja mees kallistasid mind ning mu abikaasa hakkas nutma.
See oli täiesti hävitav.
Siis aga tekkis minus tohutu viha,
et mul polnud isegi võimalust võidelda selle lapse elu eest.
Miks? See oli ju naeruväärne!
Ma olin igati terve! Kas me tegime midagi valesti?
Olime palvetanud paljude last ootavate inimeste eest.
Pannud oma käed nende peale ja palvetanud lapsed tagasi ellu,
või palvetanud nende eest, kui nad haiglast koju said.
Ja ma mõtlesin:
"Mis mõttes ma ei saanud seda oma lapse heaks teha?"
Sa ei kaota selle kõigega vaid hetke, aga kogu elu.
Olen aastate jooksul õppinud, et ennast peab täitma Jumala Sõnaga
sest vaid siis see toimib.
Ma ei saanud end isoleerida ja hakata end haletsema,
vaid ma pidin saama inimeste sekka ning täitma end rõõmuga,
sest Issanda rõõmus peitub me jõud.
Nii et, ma lihtsalt ülistasin. See oli ainus, mida sel hetkel oskasin.
Muusikas peitub samuti vägi
ja seetõttu kirjutasin ma ka laulu: "Letting go" ("Lastes minna"),
sest ma pidin laskma minna.
Ma loodan oma Jumala südamele
Ma loodan Tema Sõna tõotusele
Tean, et saan sind nägema kord taas
Kuid seniks lasen sel minna
Annan selle kõik ära
Darlene rasestus mõni kuu hiljem uuesti
ja tõi 28. aprillil, 2001. a. ilmale tütre Zoe Jewel'i.
Meie pesamuna Zoe Jewl on tõeline õnnistus me elus.
Ma ei vahetaks seda olukorda ja õppetundi mitte millegi vastu.
Jumal on igavesti ustav ja mina igavesti tänulik.
Jumal saab pöörata heaks, mille iganes.
Ja isegi, kui Jumal tundub vahel vaikivat
ja sul pole vastuseid,
siis Jumal ometi kuuleb su nuttu ja appihüüdu.
Nii et, su lugu pole veel lõppenud.
Jumal on lootuse ja taastamise Jumal.
Ja kui Ta tegi seda minu heaks, teeb Ta seda ka sinu heaks.
Tean, et nagu Darlene,
on ka paljud teist elanud üle raseduse katkemise
või maadelnud viljatusega.
Kuid nagu Darlene ütles - see pole veel su loo lõpp.
Jätka Jumala usaldamist, teades, et Ta teeb kõik omal ajal hästi.
Peale pausi lugu 2-kuulise poisi ellujäämisest.
Jää meiega.
Ma vihkasin oma ema. Põlgasin teda kõige täiega.
See oli kohutav aeg.
Mulle tehti mitmeid naha siirdamisi ja operatsioone.
Kuna mul pole ninasõõrmeid, pole ma kordagi elus tundnud lõhna.
Piibel ütleb, et Jumala Vaim tunnistab ühes meie vaimuga,
et me oleme Jumala lapsed.
Minnes läbi elu, tea,
et Jumal, su Isa, on otse su kõrval, et armastada, kaitsta ja õpetada sind.
Võta aega, et õppida tundma oma Taevast Isa.
Ta igatseb jagada sinuga oma armastavat südant.
Vaadake lilli, kuidas nad ei ketra ega koo,
aga isegi Saalomon kogu oma hiilguses
ei olnud nõnda ehitud kui igaüks neist Luuka 12:27
Tere tulemast tagasi!
Meie järgmise loo mees oleks 2-kuuselt peaaegu hukkunud
ja seda tänu inimesele,
kes oleks pidanud armastama teda kõige enam.
Rünnak jättis talle nähtavad armid,
kui selle hingeline kahju oli veelgi hullem.
Dmitry oli liiga noor, et mäletada rünnakut,
mis jättis talle armid kogu eluks.
Mulle tehti mitmeid naha siirdamisi ja operatsioone.
Kuna mul pole ninasõõrmeid, pole ma kordagi elus tundnud lõhna.
Ta oli kõigest 2-kuune, kui ta ema teda tappa üritas.
Ta valas poisi lutipudelisse vesinikkloriidhapet ehk soolhapet.
Ta tegi seda selleks,
et saada kätte 25 000-dollariline elukindlustus.
Igakord, kui Dmitryos peeglisse vaatas,
meenus talle, mida ta ema oli teinud.
Ma vihkasin oma ema. Põlgasin teda kõige täiega.
See oli kohutav.
Ema mõisteti 15. aastaks vangi esimese astme kuriteo eest.
Dmitryos käis kasuperest kasuperre,
kuniks asus 5-aastaselt vanaema juurde elama.
Ta lapsepõlv oli täis pilkamist, kuritarvitamist ja hülgamist.
Mul oli väga raske lapsepõlv,
sest kogesin rohket narrimist ja kiusamist.
Mul oli väga madal enesehinnang ja ma tundsin end tõrjutuna.
Keegi ütles talle, et isegi Jumal ei hooli temast.
"Sa oled lihtsalt loodusõnnetus ja mitte keegi.
Jumal on sind ära neednud ja vihkab sind."
Teismeeas kasutas ta narkootikume ja oli liitunud ühe jõuguga.
Ta elas oma viha välja ükskõik, kelle peal,
kellega tänaval kokku puutus.
Minnes rahva sekka, hakati mind jõllitama,
mistõttu ma tormasin neile lihtsalt kallale.
See pakkus mulle rahuldust,
sest sain selle läbi lasta välja kogu minus peituva valu.
Dmitryos käis sisse-välja noortevanglast,
kus kandis karistust erinevate korrarikkumiste eest.
Olles keskkoolist välja visatud, ei osanud ta ei lugeda ega kirjutada.
2004. a. tabas ta oma pruudi petmas teda teise mehega.
Taoline hülgamine ja reetmine äratas minus ikka tohutu viha.
Dmitryos ründas seda meest ja ta võeti kinni.
Teda süüdistati mõrva katses
ja ta seisis 18-aastasena silmitsi eluaegse vanglakaristusega.
Esimest korda vanglasse sattudes täitis mind kirjeldamatu hirm.
Teadsin, et tõmban oma näoga tähelepanu.
Ma ei teadnud, kas pean hakkama iga päev kaklema,
või mind aktsepteeritakse sellisena nagu olen.
Dmitryose kristlasest kambrikaaslane sai tema sõbraks
ning rääkis talle Jeesusest.
Ühtlasi õpetas ta talle Piibli abil lugemist ja kirjutamist.
Hakates lugema Jumala Sõna, kogesin meeletut nälga Jumala järele.
Kord ühel õhtul, kui Dmitryos palvetas, kuulis ta Jumalat kõnetavat teda.
Ma polnud elu sees Jumala häält kuulnud,
kuid siis kuulsin, kuidas Ta ütles: "Ma armastan sind."
"Ma armastan sind ja tahan kasutada sind."
Dmitryos rääkis oma kohtumisest Jumalaga teistelegi.
Jagasin avalikult sellest, kui vihane ma vanasti olin
ja kuidas ma vihkasin Jeesust, arvates, et Ta pole päris.
Kuid isegi, et olin vangis, Ta ilmus mulle
ja näitas mulle, et Ta on päris.
Kord jagas üks naisevangelist tunnistust oma vangikongi kaaslasest,
kes oli üritanud tappa oma poega.
Ta rääkis loo ühest naisest, kes oli mürgitanud oma poja
ja jõudnud mingi hetk punkti, kus suutis siiski andestada iseendale.
See evangelist kasutas seda näitena, kui oluline on andestada ka iseendale.
Dmitryos läks peale teenistust selle evangelistiga rääkima
ja ütles, et tolle naise näol oli tegu tema emaga.
Naine ütles, et Jeesusel on eesmärk Dmitryose elu jaoks.
Dmitryos andis lõpuks ometi kõik üle Jumalale.
Langesin põlvili
ja hüüdsin pisarad palgel Jumala poole.
Tänasin Teda algul selle eest, et Ta oli üldse ilmutanud end mulle
ja näidanud, et Ta on päris.
Teiseks aga tänasin selle eest,
et Ta oli surnud mu eest ja valanud oma vere mu eest.
Kolmandaks palusin oma patud andeks,
paludes, et Jumal aitaks mul elada Talle.
Tundsin üht kirjeldamatut rahu enda üle
ja rõõmu, kui sealt püsti tõusin.
Tõotasin, et elan kogu ülejäänud elu teenides Jeesust.
Olles istunud ära 5 aastat,
vabastati Dmitryos hea käitumise eest enneaegselt.
Ta külastas esimese asjana oma ema, kes oli samuti juba vanglast väljas,
et öelda talle, et ta on andestanud talle.
Mu südames oli tohutu kaastunne ta vastu,
kui ta nägi oma poega,
kes oli sisuliselt haua äärelt tagasi tulnud
ja kelle elu oli muudetud ning kes teenis nüüd Jeesust.
Tahtsin talle vaid öelda:
"Ma armastan sind ja olen andestanud sulle."
Ta langes nuttes põlvili maha ja tänas Jeesust selle eest,
et olen elus ja et olen talle andestanud.
Täna on Dmitryos täisajaga evangelist ja raamatute autor.
Ta näeb inimesi erinevatelt elualadelt,
kes vajavad kogeda Jumala andestuse elumuutvat väge
ning tervendamist Jeesuse Kristuse poolt.
Jeesus on ülim tervendaja,
kellel on vägi tungida ka su väliskihi alla
ja lasta sul muutuda kellekski,
kellena sa end ise poleks kunagi näinud.
Ta kingib sulle elu.
Jumal võib taastada ükskõik, millised suhted
ja Ta armastab sind tingimusteta.
Ta ütles, et ei hülga ega jäta sind iialgi.
Jumal saab sind ka kaitsta kõige kurja eest.
Selleks aga, et kõik need asjad saaks sündida,
pead laskma Jumalal tulla oma ellu.
Seda tehakse läbi lihtsa palve
ja usu mind - kui Ta on juba korra tulnud,
siis Ta ka hoiab, kaitseb ja varjab sind.
Nii et, palvetame üheskoos.
Issand Jeesus, ma kutsun Sind oma ellu.
Ma tunnistan, et vajan Sind ja olen ilma Sinuta puudulik.
Ma tunnistan, et tunnen hirme ja ebakindlust
ning palju enamatki veel.
Kuid ma usaldan, et kui tuled mu ellu täna,
siis Sa kõrvaldad kõik mu hirmud ja teed minust täiesti uue inimese.
Aitäh, et tuled mu ellu.
Isa, ma palun iga inimese pärast, kes seda palvet just palus.
Ma palun iga oma õe, venna ja sõbra eest.
Ma palun, et kataksid neid
ja kõik see, mida nad kõige enam kardavad,
ei saaks kunagi teoks,
sest Sina varjad neid,
nii et iga rünnak, mis on suunatud nende vastu,
kukub läbi Jeesuse nimel.
Las nad kogeda, mida oled teinud, et nad võiks tänada Sind
ja pühendada jätkuvalt oma elud Sulle.
Aamen.
Kui palusid koos minuga, anna meile teada sellest,
leides pausi ajal me kontaktandmed ekraanilt.
Oleme kohe tagasi.
PÖÖRDEPUNKT
Piiblis on öeldud, et otsekui isa halastab laste peale,
nõnda halastab Issand nende peale, kes teda kardavad.
Võta aega, et õppida tundma oma Taevast Isa,
kes hoolib sinust
Ta igatseb jagada sinuga oma armastavat südant.
Ei ole olemas suuremat armastust kui see,
et keegi annab elu oma sõprade eest. Johannese 15:13
Me saade on jõudnud lõpule.
Ära unusta jagada oma säutsu me Twitteris.
Jeesus on suurim eluandja.
Selleks korraks kõik. Kõike parimat ja ole õnnistatud!
Olen valanud piisavalt pisaraid
ja on olnud aegu, kus olen tahtnud alla anda
Tundus, et päev ei koidagi kunagi
Kuid pidin julgustama end
ja leidma jõudu, et uskuda
Olen võitja ma
Suudan ületada kõik
Jeesusega koos olen võitja ma
ja võidan täiega
Ütled, et see kõik on liiga raske
ja oled kaotanud oma kindluse Jumalas
Lased olukordadel kontrollida end
Kuid kui vaid usuksid
Suudaksid, mida iganes
ja võiksid öelda endale
Olen võitja
Suudan ületada kõik
Jeesusega koos olen võitja ma
ja võidan täiega
Peaksid igas vastukäimises püsima tugevana
Kuulutades, et võit on teel
Tõlge: Anne-Ly Raukas